ບັນດາຜູ້ແທນເຂົ້າຮ່ວມພິທີໄຂຊຸດຝຶກອົບຮົມຖ່າຍຮູບເປັນທີ່ລະນຶກ. (ພາບ: ຟ້າມຮຸຍ)
ຊຸດຝຶກອົບຮົມໃນຄັ້ງນີ້ຈະແກ່ຍາວເປັນເວລາ 4 ເດືອນ, ພະນັກງານກອງທັບປະຊາຊົນລາວ ຈະໄດ້ຮໍ່າຮຽນ, ຄົ້ນຄວ້າທິດສະດີ; ປະຕິບັດການຮຽບຮຽງ ບັນດາຫົວເລື່ອງສະເພາະທີ່ກ່ຽວຂ້ອງເຖິງບັນຫາຍຸດທະສາດໃນຂົງເຂດການທະຫານ, ການປ້ອງກັນຊາດ ແລະ ບັນດາຫົວເລື່ອງສະເພາະໃນໂຄງການ ຮ່ວມມືລະຫວ່າງສະຖາບັນຍຸດທະສາດປ້ອງກັນຊາດຫວຽດນາມ ແລະ ກົມວິທະຍາສາດປະຫວັດສາດການທະຫານ, ກະຊວງປ້ອງກັນປະເທດ ສປປ ລາວ. ນີ້ແມ່ນບັນດາເນື້ອໃນພື້ນຖານ, ເພື່ອເປັນພື້ນຖານໃຫ້ຄະນະພະນັກງານ ກອງທັບປະຊາຊົນລາວ ພາຍຫຼັງກັບເມືອປະເທດສາມາດໄປນໍາໃຊ້ເຂົ້າໃນ ວຽກງານຂອງຕົນຢູ່ກົມກອງ.
ຕາມລາຍການ, ນັກສໍາມະນາກອນເຂົ້າຮ່ວມຊຸດຝຶກອົບຮົມຄັ້ງນີ້ຈະໄດ້ໄປຄົ້ນຄວ້າຕົວຈິງຢູ່ບາງກົມກອງຂອງກອງທັບປະຊາຊົນຫວຽດນາມ, ຈາກນັ້ນ ຈະຊ່ວຍຊ່ວຍຍົກສູງລະດັບຄວາມຮູ້, ທັກສະດ້ານວິຊາການ; ພ້ອມທັງປະກອບສ່ວນເພີ່ມທະວີຄວາມສາມັກຄີມິດຕະພາບ ແລະການຮ່ວມມືລະຫວ່າງກອງທັບ ສອງປະເທດ.
(ຫັດທະບູນ)